b"\n_START_ARTICLE_\nBal\xc3\xa0fia (barri)\n_START_SECTION_\nTerritori, l\xc3\xadmits i accessos\n_START_PARAGRAPH_\nEl barri est\xc3\xa0 situat a l'oest de la ciutat i queda limitat a l'est pel barri de Pardinyes, la zona de la partida de Moncada per l'oest pel sud per l'antic tra\xc3\xa7at de la l\xc3\xadnia del ferrocarril i pel nord pel barri del Sec\xc3\xa0 de Sant Pere._NEWLINE_El barri compta amb molts bons accessos, ja que es pot arribar al mateix a trav\xc3\xa9s de la Pla\xc3\xa7a Europa, l'Av. Bar\xc3\xb3 de Maials i la rambla del Corregidor Escofet i des de fora de la ciutat per la N-230, per la C-12.\n_START_SECTION_\nEquipaments i serveis\n_START_PARAGRAPH_\nBalafia destaca per una urbanitzaci\xc3\xb3 molt moderna i compta amb \xc3\xa0mplies zones enjardinades entre les quals destaquem la pla\xc3\xa7a de les Magn\xc3\xb2lies que \xc3\xa9s la pla\xc3\xa7a m\xc3\xa9s gran de Lleida, aix\xc3\xad com la Pla\xc3\xa7a Balafia i la Pla\xc3\xa7a Maria Rubies. Quant als equipament educatius compta amb una escola bressol municipal, dos col\xc2\xb7legis i un tercer en construcci\xc3\xb3 aix\xc3\xad com dos centres de secund\xc3\xa0ria. Quant als edificis emblem\xc3\xa0tics cal destacar la seu del Centre Civic de Balafia, el pavell\xc3\xb3 Barris Nord, aix\xc3\xad com la ciutat esportiva del FOR\xc3\x87A LLEIDA CLUB ESPORTIU._NEWLINE_A nivell sanitari disposa del C.A.P Balafia que proporciona un ampli ventall de serveis als ve\xc3\xafns de balafia, aix\xc3\xad com als d'altres barris com el de Pardinyes i el Seca de Sant Pere.\n_START_SECTION_\nTransports\n_START_PARAGRAPH_\nL'acc\xc3\xa9s al Barri amb els Autobusos de Lleida es pot fer per la L\xc3\xadnia 5 (Doctora Castells - Arnau de Vilanova), la L\xc3\xadnia 7 (Costa Mangraners - Av. Sant Pere / Sec\xc3\xa0)  i la L\xc3\xadnia 8 (Balafia - Clot - Centre) i queden molt properes la L\xc3\xadnia 2 (Ronda - Hospitals), la L\xc3\xadnia 3 (Exterior - Hospitals), la L\xc3\xadnia 11 (Centre Hist\xc3\xb2ric - Pardinyes), i la L\xc3\xadnia 20 (Ronda), ja que paren a la Pla\xc3\xa7a Europa i la 11 al costat de Barris Nord.\n_START_SECTION_\nActivitats d'oci i esports\n_START_PARAGRAPH_\nA l'extrem est de Balafia s'ubica el Pavell\xc3\xb3 Barris Nord del FOR\xc3\x87A LLEIDA CLUB ESPORTIU, equip de b\xc3\xa0squet que jugava a la Lliga ACB. Va baixar de categoria en acabar la temporada 2004-2005, actualment disputa la lliga LEB Or._NEWLINE_Al seu l\xc3\xadmit nord hi trobem els camps de futbol del U.E. Balafia, el seu primer equip \xc3\xa9s actualment el segon de la ciutat donada la categoria en la qual milita despr\xc3\xa9s de la U.E.Lleida (Lleida esportiu)._NEWLINE_Tamb\xc3\xa9 cal destacar que el Club Ciclista Terraferma t\xc3\xa9 la seu al Centre C\xc3\xadvic.\n_START_SECTION_\nFutur\n_START_PARAGRAPH_\nEn molt poc temps el barri ha canviat la seva fesomia, duplicant a comen\xc3\xa7ament d'aquest segle la seva grand\xc3\xa0ria. Properament el barri estrenar\xc3\xa0 el seu segon pavell\xc3\xb3 darrere del Barris Nord que donar\xc3\xa0 servei a l'esport amateur i escolar, aix\xc3\xad com a diferents clubs i entitats del barri."